**Parachutes** on englantilaisen rock-yhtyeen Coldplayn ensialbumi, joka julkaistiin 10. heinäkuuta 2000 Britanniassa ja 7. marraskuuta Yhdysvalloissa. Albumilta julkaistiin neljä singleä, "Shiver", "Yellow", "Trouble" ja "Don’t Panic".

*Parachutes* saavutti suosiota sekä kaupallisesti että kriitikkojen parissa. Se nousi nopeasti Britannian albumilistalla sijalle yksi, jossa se pysyi 33 viikkoa. Albumia on myyty maailmanlaajuisesti yli viisi miljoonaa kappaletta, ja Britanniassa se on myynyt seitsemänkertaista platinaa. Yhdysvalloissa se on myynyt kaksinkertaista platinaa. Albumi sai vuonna 2002 Grammy-palkinnon vaihtoehtomusiikin sarjassa.

Tausta
------

Brittiläinen tuottaja Ken Nelson tuotti *Parachutesin* kappaleista yhtä lukuun ottamatta kaikki. Hän tutustui Coldplayhyn managerinsa Peten kautta, joka oli antanut Nelsonille yhtyeen ensimmäisen singlen. Nelson on väittänyt, että heti kun hän kuuli yhtyeen laulajan Chris Martinin äänen kappaleessa "Bigger Stronger", hän tajusi, että "siinä oli jotakin erityistä". Nelsonille ehdotettiin työtä Coldplayn ollessa esiintymässä Liverpoolissa englantilaisen indie rock -yhtyeen Gomezin kanssa. Nelson oli aikaisemmin tuottanut Gomezin debyyttialbumin, *Bring It On*.

Coldplay aloitti albumin tekemisen vuonna 1999. He tekivät *The Blue Room* -EP:n brittiläisen tuottajan Chris Allisonin kanssa, mutta eivät pitäneet lopputuloksesta. Yhtye halusi enemmän valtaa, ja Nelsonin ajatus "yhtyeiden auttamista tajuamaan omat ideansa, mieluummin kuin että hän tyrkyttäisi omaa näkemystään siitä, miltä hän haluaisi sen kuulostavan", sai heidät valitsemaan hänet Allisonin sijasta. Nelsonin mukaan albumin tuottivat yhdessä hän ja Coldplay.

Äänittäminen ja tuotanto
------------------------

Coldplay suunnitteli äänittävänsä *Parachutesin* kahdessa viikossa. Kiertueet ja muut esiintymiset kuitenkin jakoivat äänityssessiot kahteen osaan: syyskuuhun 1999 ja huhti-toukokuuhun 2000. Yhtye aloitti albumin äänittämisen Rockfield-studioilla Walesissa, Matrix-studioilla ja Wessex Sound -studioilla, vaikka pääosa *Parachutesin* kappaleista on äänitetty Parr Street -studioilla Liverpoolissa. Coldplay työskenteli kolmessa studiohuoneessa Parr Streetissa ja äänitti suuren osan albumista yhdessä näistä huoneista: Projektistudiossa, jota tuottaja Ken Nelson kuvaili lähinnä demontekotilaksi". Myös Chris Allisonin tuottama kappale "High Speed", joka äänitettiin aikaisemmin Orinico-studioilla Lontoossa, sisällytettiin albumille. Albumin miksasi yhdysvaltalainen Michael Brauer New Yorkissa. Coldplayn levy-yhtiö Parlophone oli alun perin suunnitellut palkkaavansa eri miksaajan kappaleille, jotka oli valittu singleiksi, mutta loppujen lopuksi Brauer miksasi kaikki.

Coldplayn konsertissa, jossa Nelsonille ehdotettiin albumin tuottamista, Nelson oli huomannut, että yhtyeen esitys oli "turhan hermostunutta [...] niin että he vain riensivät kappaleet läpi, eikä kuuntelemisesta tahtonut tulla mitään". Niinpä Nelson soitattikin yhtyeellä studiossa kaikki albumin kappaleet ja kertoi, miten ja millä tempolla kappaleet pitäisi konserteissa soittaa.

Albumin kannessa on yhtyeen kertakäyttöisellä Kodak-kameralla ottama kuva karttapallosta. Karttapallo on ostettu W H Smith -vähittäiskaupasta kymmenellä punnalla, ja pallo näkyy myös kappaleiden "Shiver" ja "Don’t Panic" musiikkivideoilla. Yhtye on myös pitänyt palloa mukanaan kiertueillaan. Albumi omistettiin yhtyeen rumpalin Will Championin äidille Sara Championille, joka kuoli syöpään vuonna 2000.

Musiikki ja sanoitukset
-----------------------

Musiikkinäytteet"Yellow""Yellow" oli albumin toinen single ja Coldplayn ensimmäinen single, joka nousi Britannian singlelistan kymmenen parhaan joukkoon. Kappaleen musiikki rakentuu akustisen kitaran ympärille. Näyte alkaa kappaleen viidennestä säkeistöstä.Äänitiedostojen kuunteluohjeet

Champion on todennut, että Nelsonin tuottamistyyli oli vapauttava ja helpottava. Tuloksena oli "levyllinen jylhiä ja tunnelmallisia sointuja". Champion on verrannut kappaleen tunnelmaa yhdysvaltalaisen rock-laulaja-lauluntekijä Lou Reedin vuoden 1972 kappaleeseen "Perfect Day" ja sanonut, että "sanoitukset ovat kauniit ja ne ovat hyvin, hyvin iloiset, mutta musiikki on kovin, kovin surullista. Sillä tavalla ikään kuin voi musiikilla ja sanoituksilla luoda [erilaisia] tunnelmia"

*Parachutesissa* on sanottu olevan samanlainen vaihtoehtorock-soundi kuin englantilaisella yhtyeellä Radioheadillä albumiensa *The Bends* ja *OK Computer* aikana. Itse asiassa on väitetty, että albumin kaupallinen menestys saattaisi johtua Radioheadin yleisöstä, jonka karkotti *Kid A* -albumin yhtyeen uusi, kokeellisempi ja elektronisempi soundi.

Julkaisu ja vastaanotto
-----------------------

Parlophone julkaisi *Parachutesin* Britanniassa 10. heinäkuuta 2000. Yhdysvalloissa sen julkaisi 7. marraskuuta 2000 Nettwerk. Albumia on myyty eri formaateissa: Parlophone ja Nettwerk julkaisivat sen CD:nä vuonna 2000, ja vuonna 2001 yhdysvaltalainen levy-yhtiö Capitol Records julkaisi sen C-kasettina. Seuraavana vuonna Parlophone julkaisi albumin myös vinyylilevynä.

Albumin yleinen versio sisältää kymmenen kappaletta; kymmenes kappale "Everything's Not Lost" vaihtuu vähitellen lyhyeen piilotettuun kappaleeseen "Life Is for Living", joten kappale kestää kokonaisuudessaan 7:15. Albumin japanilainen versio sisältää kaikki yleisen version kappaleet sekä lisäksi kappaleet "Careful Where You Stand" ja "For You". *Parachutesin* kolmas kappale "Spies" sai huomiota Kiinan viranomaisilta, jotka pitivät sitä kommunismin vastaisena, ja albumi kiellettiin maassa. Coldplayn kitaristi Jonny Buckland piti tilannetta "hyvin outona".

Albumilta julkaistiin neljä singleä, "Shiver", "Yellow", "Trouble" ja "Don’t Panic". "Shiver" julkaistiin albumin ensimmäisenä singlenä Britanniassa kun Yhdysvalloissa ensimmäinen oli "Yellow". "Troublen" julkaisun aikana Coldplay hylkäsi alkuperäisen suunnitelmansa "Don’t Panicin" julkaisemisesta albumin neljäntenä singlenä, sillä heidän mielestään kolme singleä oli jo tarpeeksi. Silti kappale julkaistiin singlenä joissakin Euroopan maissa.

Coldplay on saanut *Parachutesin* julkaisun jälkeen useita palkintoja. Albumi sai *Q-lehden* vuoden parhaan albumin palkinnon vuonna 2000 ja oli samana vuonna ehdolla Mercury Music -palkinnon saajaksi tekniikka-sarjassa. Seuraavana vuonna albumi sai vuoden vaihtoehtoalbumin Grammy-palkinnon ja parhaan brittiläisen albumin palkinnon BRIT-palkinnon.

### Kriitikoiden arviot

Coldplay soittamassa "Don’t Panicia" konsertissaan vuonna 2005.
Brittiläiset kriitikot ottivat *Parachutesin* hyvin vastaan. MusicOMH:n kriitikko Michael Hubbard, kirjoitti että se on albumi, joka on "harvinaisen syvällinen, varsinkin siihen nähden miten nuoria yhtyeen jäsenet ovat", kun taas *The Guardianin* kriitikko kuvaili albumia "yhdeksi vuoden innostavimmista albumeista" ja lisäsi, että se sisältää "loistavia kappaleita, klassisia kitaroita ja upeaa laulamista".

Muuallakin kriitikot pitivät albumista. *Billboard*-lehden arvostelussa *Parachutesia* väitetään, ettei albumi "tuo mitään uutta pöytään", samalla kun sen "musiikilliset viittaukset ovat heti tunnistettavissa, ja niitä on vaikea katsoa läpi sormien". Silti arvostelussa lukee, että "Coldplay vaikuttaa niin taitavalta, että se pääsee kyllä ohi nuoruuden identiteettikriisistään", ja kriitikko pitää yhtyettä Yhdysvalloissa edelleen tulokkaana. *Rolling Stone* -lehden kriitikko Matt Diehl kirjoitti, että albumi "nousee lopulta vaikutteidensa yläpuolelle ja asettuu todella merkittäväksi". Allmusicin arvostelija MacKenzie Wilson kommentoi, että albumi esittelee yhtyeen "nuorina muusikkoina, jotka yhä hiovat miellyttäviä sointujaan", ja lisäsi, että "*Parachutes* ansaitsi kunnianosoituksensa, koska se seurasi kunnon popkappaleen perussääntöä: pidä tunteet todellisina ja aitoina."

#### Arvosteluja

|  |  |
| --- | --- |
| * Allmusic
* *NME* (9/10)
* Pitchfork Media (5.3/10)
* *Q*
 | * Robert Christgau
* *Rolling Stone*
* Soundi: 3/5 tähteä
* *Stylus* (C)
 |

### Kaupallinen menestys

*Parachutes* menestyi hyvin Britanniassa. Kappaleen "Yellow" suosio brittiläisissä klubeissa, pubeissa ja urheilutapahtumissa nosti albumin ensimmäisellä viikollaan Britannian albumilistalla sijalle yksi. Albumia on myyty Britanniassa noin 2 400 000, mikä oikeuttaa albumille seitsemänkertaisen platinan BPI:n asteikoilla.

*Parachutes* nousi sijalle 51 Yhdysvaltojen *Billboard* 200 -albumilistalla ja sijalle yksi *Billboard* Heatseekers -albumilistalla. Albumin ensimmäinen Yhdysvalloissa julkaistu single, "Yellow", auttoi nostamaan albumin myynnin yli 1,2 miljoonaan. Nielsen SoundScanin mukaan yli 2 700 000 levyä toimitettiin Yhdysvaltojen vähittäismyyjille, ja albumi sai kaksinkertaisesti platinaa myyneen levyn todistuksen RIAA:n asteikoilla hieman yli kuukausi yhtyeen kolmannen albumin, *X&Y:n*, julkaisun jälkeen. Australiassa albumi on myynyt kolminkertaisesti platinaa (ARIA:n asteikolla) ja kaksinkertaista platinaa Kanadassa CRIA:n asteikolla).

Vaikutus
--------

Brittiläisen lehden *Music Weekin* mukaan *Parachutes* oli yksi kaikkien aikojen vaikuttavimmista albumeista hittisingleineen ("Shiver", "Yellow" ja "Trouble"). Noin 2,4 miljoonan myynnillään Britanniassa se on päässyt sijalle 12 maan kahdenkymmenen 2000-luvulla eniten myyneen albumin listalla.

Albumi sijoittui Channel 4:n 100 kaikkien aikojen parhaan albumin listalla sijalle 14 ja *NME:n* 100 parhaan brittiläisen albumin listalla sijalle 33 vuonna 2006. Vaikka albumi oli suosittu sekä kaupallisesti että kriitikoiden parissa, Coldplayn laulaja Chris Martin on sanonut, että yhtyeen mielestä *Parachutes* ei ole hyvä levy: "Tiedämme että se on kamalaa musiikkia ja me yritämme aina ajatella mitä voisimme tehdä seuraavaksi."

Kappaleet
---------

Kaikkien kappaleiden tekijät ovat Berryman, Buckland, Champion ja Martin.

|  |
| --- |
| Nro | Nimi | Kesto |  |
| 1. | Don’t Panic | 2.17 |
| 2. | Shiver | 4.59 |
| 3. | Spies | 5.18 |
| 4. | Sparks | 3.47 |
| 5. | Yellow | 4.29 |
| 6. | Trouble | 4.30 |
| 7. | Parachutes | 0.46 |
| 8. | High Speed | 4.14 |
| 9. | We Never Change | 4.09 |
| 10. | Everything's Not Lost (sis. piilotettu kappale "Life Is for Living", joka alkaa kohdassa 5:39) | 7.15 |

| Bonuskappaleet Japanin-julkaisussa |
| --- |
| Nro | Nimi | Kesto |  |
| 11. | Careful Where You Stand | 4.45 |
| 12. | For You | 5.42 |

Julkaisuhistoria
----------------

| Maa | Ajankohta | Levy-yhtiö | Formaatti | Kataloginumero |
| --- | --- | --- | --- | --- |
| Yhdistynyt kuningaskunta Britannia | 10. kesäkuuta 2000 | Parlophone | vinyylilevy | 527 7831 |
| C-kasetti | 527 7834 |
| CD | 527 7832 |
| Japani Japani | 9. elokuuta 2000 | Toshiba-EMI | CD | TOCP 65472 |
| Kanada Kanada | 19. syyskuuta 2000 | Parlophone | CD | 7243 5 27783 2 4 |
| Yhdysvallat Yhdysvallat | 7. marraskuuta 2000 | Capitol Records | C-kasetti | 0 6700 30162 |
| Nettwerk | CD | 0 6700 30162 2 3 |

Palkinnot
---------

| Vuosi | Palkinto | Kategoria |
| --- | --- | --- |
| 2000 | Q Awards | Paras albumi |
| 2001 | BRIT Awards | Paras brittiläinen albumi |
| 2002 | Grammy-palkinto | Paras vaihtoehtoalbumi |

Sertifikaatit, listasijoitukset ja myynti
-----------------------------------------

| Maa | Listasijoitukset | Sertifikaatti | Myynti |
| --- | --- | --- | --- |
| Australia Australia | 2 (4 viikkoa) | 3x Platina | 210 000+ |
| Itävalta Itävalta | 41 |  |  |
| Kanada Kanada |  | 2x Platina | 200 000+ |
| Tanska Tanska | 29 |  |  |
| Suomi Suomi | 29 |  |  |
| Ranska Ranska | 31 | 2x Kulta | 200 000+ |
| Saksa Saksa |  | Kulta | 150 000+ |
| Italia Italia | 11 | 2x Platina | 200 000+ |
| Alankomaat Alankomaat | 29 | Platina | 80 000+ |
| Uusi-Seelanti Uusi-Seelanti | 4 | 2x Platina | 30 000+ |
| Norja Norja | 1 | Platina | 40 000+ |
| Ruotsi Ruotsi | 20 | Platina | 80 000+ |
| Sveitsi Sveitsi | 38 | Kulta | 25 000+ |
| Yhdistynyt kuningaskunta Britannia |  | 7x Platina | 2 100 000+ |
| Yhdysvallat Yhdysvallat |  | 2x Platina | 2 700 000+ |

Lähteet
-------

* Roach, Martin: *Coldplay: Nobody Said it was Easy*. Omnibus Press, 2003. ISBN 071199810-8. Teoksen verkkoversio. (englanniksi)

### Viitteet

1. 1 2 3 4  Inglis, Sam: Recording Coldplay's Parachutes  lokakuu 2000. SOS. Viitattu 9.9.2008. (englanniksi)
2. ↑  Roach, s. 45
3. ↑  Roach, s. 36
4. ↑  *Parachutes*. Coldplay, Parlophone, 2000.
5. ↑  Basham, David: Coldplay Opens Up "Parachutes" For U.S. Audiences  29.9.2000. MTV. Viitattu 14.9.2008. (englanniksi)
6. ↑  Finch, Stephan: Coldplay: Parachutes"  16.2.2001. 2 Walls Webzine.  Arkistoitu 28.4.2012. Viitattu 15.2.2008. (englanniksi)
7. ↑  Cohen, Jonathan: Nettwerk To Release Coldplay Album *Billboard*.  2.8.2000. Nielsen Business Media, Inc. Viitattu 15.9.2008. (englanniksi)
8. ↑  Discography - Coldplay: Parachutes *Billboard*. Nielsen Business Media, Inc. Viitattu 30.9.2008. (englanniksi)
9. ↑  Jon Buckland Bernie's Coldplay Site.  Arkistoitu 10.12.2006. Viitattu 18.12.2006. (englanniksi)
10. ↑  Roach, s. 54
11. 1 2  Ashcroft and Coldplay nominated for Mercury Music Prize  25.7. 2000. The Guardian. Viitattu 15.9.2008. (englanniksi)
12. ↑  Grammy Awards Winners The Recording Academy. Viitattu 15.9.2008. (englanniksi)
13. ↑  Kemp, Rob: Robbie Williams, U2, Coldplay Dominate Brit Awards  26.2.2001. MTV. Viitattu 15.9.2008. (englanniksi)
14. ↑  Hubbard, Michael: Coldplay - Parachutes (Parlophone) MusicOMH.  Arkistoitu 3.5.2012. Viitattu 15.9.2008. (englanniksi)
15. ↑  Parachutes: Coldplay *Billboard*. Nielsen Business Media, Inc. Viitattu 14.9.2008. (englanniksi)
16. ↑  Coldplay:Parachutes *Rolling Stone*.  3.10.2000.  Arkistoitu 8.12.2007. Viitattu 15.9.2008. (englanniksi)
17. ↑  Wilson, MacKenzie: Parachutes: Coldplay *Allmusic*. Macrovision Company. Viitattu 15.9.2008. (englanniksi)[vanhentunut linkki]
18. ↑  Wilson, MacKenzie: Parachutes: Coldplay *Allmusic*. Macrovision Company. Viitattu 12.1. 2008. (englanniksi)[vanhentunut linkki]
19. ↑  Parachutes - Forget trashing rooms and rent-a-quotes, just listen. *NME*.  4.7.2000. Viitattu 12.1.2008. (englanniksi)
20. ↑  Owen, Spencer: Coldplay: Parachutes [Nettwerk - Rating: 5.3] *Pitchfork Media*.  31.12.1999. Viitattu 12.1.2008. (englanniksi)
21. ↑  Christgau, Robert: Consumer Guide Album - Coldplay: Parachutes [Nettwerk America, 2000] RobertChristgau.com. Viitattu 12.1.2008. (englanniksi)
22. ↑  Coldplay:Parachutes *Rolling Stone*.  3.10.2000.  Arkistoitu 8.12.2007. Viitattu 12.1.2008. (englanniksi)
23. ↑  Tero Alanko: Coldplay: Parachutes *Soundi*.  08/2000. Viitattu 19.7.2023.
24. ↑  Yousefi, Setareh: Coldplay - Parachutes - Parlophone - 2000 - C *Stylus*.  1.9.2003.  Arkistoitu 10.5.2012. Viitattu 12.1.2008. (englanniksi)
25. ↑  Spitz, Marc: Look at the Stars *Spin*.  lokakuu 2002.  Arkistoitu 1.8.2008. Viitattu 7.9.2008. (englanniksi)
26. ↑  Certified awards British Phonographic Industry.  Arkistoitu 7.10.2008. Viitattu 15.9.2008. (englanniksi)
27. ↑  Luerssen, John D.: Coldplay Sets Album Title, June Gigs *Billboard*.  25.4.2002. Nielsen Business Media, Inc. Viitattu 14.9.2008. (englanniksi)
28. 1 2 3  Jeckell, Barry A.: Coldplay's 'X&Y' Notches Double Platinum *Billboard*.  5.8.2005. Nielsen Business Media, Inc. Viitattu 15.9.2008. (englanniksi)
29. ↑  ARIA Charts - Accreditations - 2003 Albums Australian Recording Industry Association. Viitattu 15.9.2008. (englanniksi)
30. ↑  Gold and Platinum Certification  huhtikuu 2003. Canadian Recording Industry Association.  Arkistoitu 6.11.2012. Viitattu 15.9.2008. (englanniksi)
31. ↑  Jones, Alan: The 20 biggest selling albums of the 21st Century *Music Week*.  12.3.2008.  Arkistoitu 20.9.2011. Viitattu 15.9.2008. (englanniksi)
32. ↑  Coldplay's Martin lobbies for fair trade *The Associated Press*.  13.7. 2006. USAToday. Viitattu 29.9.2007. (englanniksi)
33. ↑  Coldplay - Parachutes acharts.us. Viitattu 13.1.2009. (englanniksi)
34. ↑  ARIA Charts - Accreditations - 2003 Albums ARIA. Viitattu 13.1.2009. (englanniksi)
35. 1 2  "Star Académie" sales continue to be spectacular  huhtikuu 2003. CRIA.  Arkistoitu 6.11.2012. Viitattu 13.1.2009. (englanniksi)
36. ↑  Search for: Coldplay FinnishCharts.com. Viitattu 13.1.2009. (englanniksi)
37. ↑  Les certifications Albums - Année 2003  2003. SNEP.  Arkistoitu 12.12.2008. Viitattu 13.1.2009. (ranskaksi)
38. ↑  Gold/Platin-Datenbank - Coldplay Musikindustrie.de. Viitattu 13.1.2009. (saksaksi)
39. ↑  Search for: Coldplay ItalianCharts.com. Viitattu 13.1.2009. (englanniksi)
40. ↑  Zoeken naar: Coldplay DutchCharts.nl. Viitattu 13.1.2009. (hollanniksi)
41. ↑  Uitgebreid zoeken nvpi.nl.  Arkistoitu 18.6.2009. Viitattu 13.1.2009. (hollanniksi)
42. ↑  Search for: Coldplay *charts.org.nz*.  Arkistoitu 15.4.2009. Viitattu 13.1.2009. (englanniksi)
43. ↑  top 50 albums RIANZ. Viitattu 13.1.2009. (englanniksi)
44. ↑  Search for: Coldplay *NorwegianCharts.com*. Viitattu 13.1.2009. (englanniksi)
45. ↑  IFPI Search for: Coldplay charts.org.nz. Viitattu 13.1.2009. (englanniksi)
46. ↑  Sökning efter: Artist: coldplay HitParad.se. Viitattu 13.1.2009. (ruotsiksi)
47. ↑  Coldplay - Parachutes *hitlistan.se*.  Arkistoitu 28.9.2007. Viitattu 13.1.2009. (englanniksi)
48. ↑  Suche nach: parachutes HitParade.ch. Viitattu 13.1.2009. (saksaksi)
49. ↑  Platinum Awards Content BPI.co.uk.  Arkistoitu 7.10.2008. Viitattu 13.1.2009. (englanniksi)

Aiheesta muualla
----------------

* Yhtyeen viralliset kotisivut (englanniksi)
* Coldplay Wiki (Arkistoitu – Internet Archive), Parachutes (englanniksi)

Coldplay

| 
* Guy Berryman
* Jonny Buckland
* Will Champion
* Chris Martin

 |
| --- |

|  |  |
| --- | --- |
| Studioalbumit | 
* Parachutes
* A Rush of Blood to the Head
* X&Y
* Viva la Vida or Death and All His Friends
* Mylo Xyloto
* Ghost Stories
* A Head Full of Dreams
* Everyday Life
* Music of the Spheres

 |
| EP:t | 
* Safety
* The Blue Room
* Sparks
* Trouble - Norwegian Live EP
* Prospekt’s March

 |
| Kokoelmat | 
* A Rush of Blood to the Head / Parachutes
* The Singles 1999–2006
* The Remixes
* Parachutes / A Rush of Blood to the Head / Live 2003
* Viva la Vida / X&Y
* 4 CD Catalogue Set
* The Butterfly Package

 |
| Singlet | 
* "Brothers & Sisters"
* "Shiver"
* "Yellow"
* "Trouble"
* "Don’t Panic"
* "In My Place"
* "The Scientist"
* "Clocks"
* "God Put a Smile upon Your Face"
* "Speed of Sound"
* "Fix You"
* "Talk"
* "The Hardest Part"
* "What If"
* "White Shadows"
* "Violet Hill"
* "Viva la Vida"
* "Lost!"
* "Lovers in Japan"
* "Lhuna"
* "Life in Technicolor II"
* "Christmas Lights"
* "Every Teardrop Is a Waterfall"
* "Paradise"
* "Charlie Brown"
* "Princess of China"
* "Atlas"
* "Magic"
* "A Sky Full of Stars"
* "True Love"
* "Ink"
* "Adventure of a Lifetime"
* "Hymn for the Weekend"
* "Up&Up"
* "Everglow"
* "Something Just Like This"
* "Miracles (Someone Special)"
* "Orphans" / "Arabesque"
* "Everyday Life"
* "Champion of the World"
* "Higher Power"
* "Coloratura"
* "My Universe"
* "Let Somebody Go"

 |
| Kiertueet | 
* Parachutes Tour
* A Rush of Blood to the Head Tour
* Twisted Logic Tour
* Viva la Vida Tour
* Mylo Xyloto Tour
* Ghost Stories Tour
* A Head Full of Dreams Tour
* Music of the Spheres World Tour

 |
| Aiheeseen liittyviä | 
* Diskografia
* Phil Harvey
* Ken Nelson
* Brian Eno

 |